**Β΄ ΓΥΜΝΑΣΙΟΥ**

**ΩΡΙΑΙΑ ΓΡΑΠΤΗ ΔΟΚΙΜΑΣΙΑ Α΄ ΤΡΙΜΗΝΟΥ ΣΤΟ ΜΑΘΗΜΑ:**

**ΑΡΧΑΙΑ ΕΛΛΗΝΙΚΗ ΓΛΩΣΣΑ**

**ΟΝΟΜΑΤΕΠΩΝΥΜΟ:**

**ΤΜΗΜΑ:**

**ΗΜΕΡΟΜΗΝΙΑ:**

**ΒΑΘΜΟΛΟΓΙΑ:**

**2η ενότητα, Το τέχνασμα του Θεμιστοκλή**

**Πλούταρχος, Βίοι Παράλληλοι, Θεμιστοκλῆς, 12.2-6 (διασκευή)**

Ἀλλ’ ἐπεί τῶν πολεμίων ὁ στόλος τῇ Ἀττικῇ κατὰ τὸ Φαληρικὸν προσφερόμενος τοὺς πέριξ ἀπέκρυψεν αἰγιαλούς, πάλιν ἐπάπταινον οἱ Πελοποννήσιοι πρὸς τὸν Ἰσθμόν. Ἔνθα δὴ ὁ Θεμιστοκλῆς ἐβουλεύετο καὶ συνετίθει τὴν περὶ τὸν Σίκιννον πραγματείαν. Ἦν δὲ τῷ μὲν γένει Πέρσης ὁ Σίκιννος, αἰχμάλωτος, εὔνους δὲ τῷ Θεμιστοκλεῖ καὶ τῶν τέκνων αὐτοῦ παιδαγωγός. Τοῦτον ἐκπέμπει πρὸς τὸν Ξέρξην κρύφα, κελεύσας λέγειν ὅτι Θεμιστοκλῆς ὁ τῶν Ἀθηναίων στρατηγὸς αἱρούμενος τὰ βασιλέως ἐξαγγέλλει πρῶτος αὐτῷ τοὺς Ἕλληνας ἀποδιδράσκοντας, καὶ διακελεύεται ἐν ᾧ ταράττονται τῶν πεζῶν χωρὶς ὄντες ἐπιθέσθαι καὶ διαφθεῖραι τὴν ναυτικὴν δύναμιν. Ταῦτα δ’ ὁ Ξέρξης ὡς ἀπ’ εὐνοίας λελεγμένα δεξάμενος, ἥσθη καὶ εὐθὺς ἐξέφερε πρὸς τοὺς ἡγεμόνας τῶν νεῶν διακοσίαις ναυσὶν ἀναχθέντας ἤδη διαζῶσαι τάς νήσους, ὅπως ἐκφύγοι μηδεὶς τῶν πολεμίων.

**Θέμα 1ο:**

Να **χαρακτηρίσετε** τις παρακάτω προτάσεις **Σωστές (Σ)** ή **Λανθασμένες (Λ):**

**1.** Ο στόλος των Περσών, καθώς αποχωρούσε από την Περιοχή του Φαλήρου, απέκρυψε τις γύρω παραλίες.

**2.** Ο Σίκιννος ήταν φίλος του Θεμιστοκλή.

**3.** Ο Θεμιστοκλής διαμηνύει στον Ξέρξη να επωφεληθεί από την απουσία του πεζικού των Ελλήνων.

**4.** Ο Ξέρξης αποφάσισε να ακούσει τον Θεμιστοκλή και να αποπλεύσει αμέσως μακριά από τα νησιά.

**ΜΟΝΑΔΕΣ 2**

**Θέμα 2ο:**

Να **συμπληρώσετε** την παρακάτω πρόταση **επιλέγοντας** την **ορθή** εκδοχή:

**1.** Από το κείμενο του Πλουτάρχου συμπεραίνουμε ότι ο Θεμιστοκλής ήταν

**α.** άνθρωπος αδίστακτος και πανούργος.

**β.** άνθρωπος έξυπνος, διορατικός, που ήξερε να διαλέγει τους συνεργάτες του.

**γ.** άνθρωπος που δεν εκτιμούσε την αξία της κατά μέτωπον επίθεσης.

**δ.** όλα τα παραπάνω. **ΜΟΝΑΔΕΣ 2**

**Θέμα 3ο:**

Αφού διαβάσετε το παρακάτω παράλληλο κείμενο, να το **συγκρίνετε** με το κείμενο του Πλουτάρχου και να δηλώσετε:

**α.** Σε **ποιο περιστατικό** αναφέρονται και τα δύο κείμενα.

**β.** Ποιο δίνει **περισσότερες** πληροφορίες – **δώστε ένα παράδειγμα**.

Θεμιστοκλῆς ἐναυλόχει περὶ Σαλαμῖνα· τοῖς Ἕλλησιν ἐδόκει φεύγειν, Θεμιστοκλεῖ ναυμαχεῖν ἐν στενῇ θαλάσσῃ. ὡς δὲ μένειν οὐκ ἔπειθεν, ἦν αὐτῷ Σίκιννος εὐνοῦχος παιδαγωγὸς τοῖν παίδοιν, νύκτωρ τὸν Σίκιννον τοῦτον ὡς βασιλέα πέμπει μηνύσοντα κατ᾽ εὔνοιανδὴ ὅτι ἀποδιδράσκει τὸ Ἑλληνικόν· ἀλλὰ ναυμάχει. πείθεται βασιλεὺς καὶ ναυμαχεῖ, καὶ τὸ πλῆθος τῶν τριήρων συνέτριψεν ἡ στενὴ θάλασσα· οἱ δὲ Ἕλληνες ἄκοντες ἐνίκησαν τῇ σοφίᾳ τοῦ στρατηγοῦ.

 Πολύαινος Στρατηγήματα, 1.30.2-3

**ΜΟΝΑΔΕΣ 2**

**Θέμα 4ο:**

**1.** Να **επιλέξετε** από την παρένθεση την κατάλληλη λέξη και να συμπληρώσετε τις προτάσεις, τοποθετώντας την κάθε λέξη στο σωστό τύπο:

**α.** Ο μάντης ................. (αμφιλέγω, αντιλέγω, προλέγω) τα μελλούμενα.

**β.** Η έκβαση του πολέμου ήταν ................. (παράλογος, ανάλογος, πολύλογος).

**γ.** Οι ενέργειές του σε όλη τη ζωή του υπήρξαν ............... (μονολεκτικός, λογικός, λεκτικός).

**δ.** Η επιστήμη της ................... (αρχαιολογία, μυθολογία, ετυμολογία) φέρνει στο φως μνημεία του παρελθόντος. **ΜΟΝΑΔΕΣ 2**

**2.** Χρησιμοποιώντας τα **συνθετικά** που σας δίνονται να σχηματίσετε **σύνθετες** λέξεις της **αρχαίας** ελληνικής:

**α.** παῖς + ἄγω (ουσιαστικό, αρσενικό)

**β.** ἐκ + πέμπω (ουσιαστικό, θηλυκό)

**γ.** εὖ + νοῡς (επίθετο, αρσενικό)

**δ.** ἐκ + ἀγγέλλω (ρήμα) **ΜΟΝΑΔΕΣ 2**

**Θέμα 5ο:**

**1. Επιλέξτε** **μία** από τις απαντήσεις. Βάζοντας τα γράμματα των **σωστών** απαντήσεων στο πλαίσιο θα σχηματιστεί το όνομα ενός μεγάλου αρχαίου Αθηναίου σοφού, ποιητή και νομοθέτη.

|  |  |  |  |  |
| --- | --- | --- | --- | --- |
|  |  |  |  |  |

**α.** η ονομαστική πληθ. του **παῖς** είναι:

Β. παίδες Σ. παῖδες Γ. παισί

**β.** η δοτική εν . του «χάλυψ» είναι:

Ο. χάλυβι Ω. χαλύβι Υ. χάλυψι

**γ.** το «πρᾶγμα» είναι:

Λ. οδοντικόληκτο Δ. χειλικόληκτο Ρ. ουρανικόληκτο

**δ.** ο τύπος «φύλακας» είναι:

Α. αιτιατική ενικού Ω. αιτιατική πληθυντικού Ο. ονομαστική πληθυντικού

**ε.** η γενική πληθυντικού του « ὁ ἔρως» είναι :

Σ. τῶν ἐρωτῶν Ξ. τῶν ἔρωτων Ν. τῶν ἐρώτων **ΜΟΝΑΔΕΣ 2,5**

**2.** Να **βρείτε** την **αντίστοιχη** πτώση του **άλλου** αριθμού:

τῶ γένει ………………………………

  τῶν κηδεμόνων……………………………..

ὦ γείτονες …………………………

  ὦ ῥήτορες ……………………

τήν δύναμιν .................................. **ΜΟΝΑΔΕΣ 2,5**

**Θέμα 6ο:**

Να βρείτε τις **προτάσεις** της παρακάτω περιόδου, να τις **χαρακτηρίσετε** (κύριες ή δευτερεύουσες) και να δηλώσετε τον **τρόπο** της **σύνδεσής** τους (παράταξη – υπόταξη):

Ταῦτα δ’ ὁ Ξέρξης δεξάμενος ἥσθη καί εὐθύς ἐξέφερε πρός τούς ἡγεμόνας τῶν νεῶν διακοσίαις ναυσίν ἀναχθέντας ἤδη διαζῶσαι τάς νήσους, ὃπως ἐκφύγοι μηδείς τῶν πολεμίων. **ΜΟΝΑΔΕΣ 2,5**

**Θέμα 7ο:**

Να **χαρακτηρίσετε** συντακτικά τις παρακάτω λέξεις (υπογραμμισμένες στο κείμενο), επιλέγοντας την **ορθή** εκδοχή:

**1.** τοὺς πέριξ:

**α.** επιρρηματικός του τόπου  **β.** επιθετικός προσδιορισμός  **γ.** κατηγορηματικός προσδιορισμός

**2.** πρὸς τὸν Ἰσθμόν:

**α.** έμμεσο αντικείμενο **β.** επιρρηματικός του χρόνου  **γ.** επιρρηματικός του τόπου

**3.** αἰχμάλωτος:

**α.** υποκείμενο **β.** επιθετικός προσδιορισμός  **γ.** κατηγορούμενο

**4.** κελεύσας:

**α.** κατηγορηματική μετοχή **β.** τροπική μετοχή **γ.** χρονική μετοχή

**5.** μηδεὶς:

**α.** υποκείμενο **β.**  αντικείμενο **γ.** κατηγορούμενο  **ΜΟΝΑΔΕΣ 2,5**

**ΚΑΛΗ ΕΠΙΤΥΧΙΑ!**